วันนี้จะพาไปกินร้านก๋วยเตี๋ยวเปิดใหม่ ณ เมืองเพชรบุรีกันนะคะ สำหรับพิกัดของทางร้าน ถ้ามาจากกรุงเทพฯ ทางถนนเพชรเกษม พอมาถึงแยกที่วิ่งตรงเข้าเพชรบุรีให้วิ่งตรงเข้าไปค่ะ อย่าเบี่ยงขวาที่จะไปชะอำหัวหินนะคะ พอตรงเข้าไปจะเจอสามแยกไฟแดงแรก ให้เลี้ยวขวาแล้วเจอสามแยกติดๆ กันก็เลี้ยวซ้ายค่ะ ตรงไปสักพัก เจอปั๊มน้ำมันทางซ้ายมือ (น่าจะเชลล์นะคะ) ก็เลี้ยวซ้ายเข้าซอยข้างๆ ปั๊มเข้าไปค่ะ วิ่งตรงไปอีกประมาณสองร้อยเมตรจะเจอห้าแยก ร้านนี้จะอยู่เยื้องๆ ไปทางซ้ายมือตรงห้าแยกเลยค่ะ


สำหรับที่จอดรถ หาจอดข้างทางเอานะคะ ส่วนใหญ่คนเพชรก็เอามอไซค์ไปกันหละนะ



ภายในร้านค่ะ มีที่นั่งพอควร ค่อนข้างโปร่งนะคะ คนเยอะแต่ก็ไม่แออัด ไม่ร้อนหละ


บริเวณที่ปรุงอาหารค่ะ



ราคานะคะ ตรงคอนเซปต์เพชรบุรีมาก ต้องไม่แพงค่ะ 555


เครื่องปรุงบนโต๊ะค่ะ แน่นอนว่าก๋วยเตี๋ยวเมืองเพชรต้องมีซอสพริก 555

พริกป่น และพริกน้ำส้มที่เป็นพริกกะเหรี่ยงหมักนะคะ อันนี้ของเพชรบุรีต้องมีเช่นกันค่ะ 



วันนั้นสั่งบะหมี่น้ำทุกอย่างนะคะ ก็มีหมูสด หมูเปื่อย ลูกชิ้น (ย้ำว่าหมูนะคะ ก๋วยเตี๋ยวเมืองเพชรเวลาเอามาแปะ คนชอบคิดว่าเป็นเนื้ออ้ะ)



เส้นลวกมาได้กำลังดีนะคะ ตัวหมูเปื่อยก็ดี เครื่องเคราดีหมดค่ะ แต่ตัวน้ำซุปเรายังชอบของเม้งกับเจ๊เพ็ญมากกว่าอะนะ



เครื่องดื่มสั่งเป็นโอเลี้ยงมาค่ะ เข้มข้นดี หวานกำลังดีค่ะ



สั่งลูกชิ้นปิ้งมาลองค่ะ เนื้อหมูก็สมราคาหละ คือไม้ละห้าบาทเองอะนะ น้ำจิ้มโอเคค่ะ



แอบเก็บภาพตอนคนโล่งๆ มา มีมุมสวยๆ ด้วยนะคะ



สรุปสำหรับร้านนี้นะคะ


เป็นร้านที่ราคาเป็นมิตรมาก รสชาติดี สมราคา บรรยากาศดี ที่สำคัญสะอาดสะอ้านมากๆ ค่ะ แอบเข้าไปดูห้องที่เตรียมของด้านในนี่มีติดมุ้งลวดไม่ให้แมลงเข้าด้วยนะ 5555 เพิ่งเคยเจอร้านที่เพชรที่ทำขนาดนี้อ้ะ ถ้าใครไปเพชรบุรี ก็ลองไปกินดูนะคะ


